Szám: 1-6/2022.

11. sz. napirendi pont

**Előterjesztés**

**Zalaszentgrót Város Önkormányzata Képviselő-testületének**

**2022. június 29-i rendes, nyilvános ülésére**

**Tárgy:** Városrészi beruházáshoz forrás biztosítása

**Tisztelt Képviselő-testület!**

I.

Zalaszentgrót Város Önkormányzatának Képviselő-testülete a 3/2022. (II. 16.) önkormányzati rendeletével fogadta el az önkormányzat 2022. évi költségvetését. A városrészi beruházások között szerepel a Zalaudvarnok kultúrház női mosdó átalakítása bruttó 1.000.000,- Ft összeggel.

Az átalakítást a városrészi tanácsadó-testületi tagokkal egyeztetve terveztük be z idei évre. A mosdó bontási munkálatait a közfoglalkoztatási program keretében végeztük.

Az építési munkálatokhoz szükséges anyagköltség: 629.812,- Ft.

A kőműves vállalkozó munkadíja: 322.920,- Ft.

*Az eddig felmerült költségek összesen: 952.732,- Ft.*

A vizesblokk szerelvényezésére és a vízszerelési munkálatok finanszírozására további bruttó 700.000,- Ft összegre van szükség, amely összeget Zalaudvarnok városrész karbantartási kerete biztosítja.

II.

Zalaszentgrót Város Önkormányzatának Képviselő-testülete szintén a 2022. évi költségvetésében a városrészi beruházások között nevesítette Kisszentgrót városrészben játszótér kialakítását bruttó 1.500.000,- Ft összeggel.

A kultúrház festése 2020-ban megtörtént, azonban a mosdó felújítása nem valósult meg, amely állapota mára korszerűsítést, felújítást igényel. A Tanácsadó-testület kisszentgróti városrészi tagjai javaslata, hogy legyen lehetőség ezen összeget felhasználni a kisszentgróti kultúrház mosdójának a felújítására vagy játszótéri elemek vásárlására.

A Gazdasági és Városfejlesztési Bizottság az előterjesztést a 2022. június 23-i ülésén megtárgyalta az 55/2022. (VI. 23.) és az 56/2022. (VI. 23.) számú határozataival elfogadta és a Képviselő-testületnek elfogadásra javasolja.

Kérem, a Tisztelt Képviselő-testületet, hogy az előterjesztést tárgyalja meg és az alábbi határozati javaslatot fogadja el.

**Határozati javaslat:**

**I.**

Zalaszentgrót Város Önkormányzata Képviselő-testülete úgy dönt, hogy a 2022. évi költségvetés Zalaudvarnoki városrész karbantartási keretéből 700.000,- Ft összeget átcsoportosít a Zalaudvarnok kultúrház női mosdó átalakítása városrészi beruházások költségvetési sorra.

A Képviselő-testület felhatalmazza Baracskai József polgármestert a szükséges intézkedések megtételére.

**Határidő:** 2022. augusztus 31.

**Felelős:** Baracskai József polgármester

**II.**

Zalaszentgrót Város Önkormányzata Képviselő-testülete úgy dönt, hogy a 2022. évi költségvetésben szereplő Kisszentgrót játszótér kialakítás a Templom udvarban beruházási soron szereplő bruttó 1.500.000,- Ft összeg felhasználását a Kisszentgrót kultúrház mosdó felújítására, illetve játszótéri elemek beszerzésére engedélyezi.

A Képviselő-testület felhatalmazza Baracskai József polgármestert szükséges intézkedések megtételére.

**Határidő:** 2022. december 31.

**Felelős:** Baracskai József polgármester

**Zalaszentgrót**, 2022. június 24.

|  |  |
| --- | --- |
|  | **Baracskai József**  polgármester |

A határozati javaslat a törvényességi előírásoknak megfelel.

|  |  |
| --- | --- |
|  | **Dr. Simon Beáta**  jegyző |