**Szám:** 1-6/2022.

5. sz. napirendi pont

**Előterjesztés**

**Zalaszentgrót Város Önkormányzata Képviselő-testületének**

**2022. június 29-i rendes, nyilvános ülésére**

**Tárgy:** Döntés közétkeztetési pályázat elbírálásáról és egyes önkormányzati rendelet módosításáról

**Tisztelt Képviselő-testület!**

Zalaszentgrót Város Önkormányzata Képviselő-testületea 45/2022. (IV.28.) számú határozatban úgy döntött, hogy a Zalaszentgrót Város Önkormányzatának közigazgatási területén működő oktatási-, nevelési és szociális intézmények közétkeztetésének, valamint a szünidei gyermekétkeztetésnek a folyamatos biztosítására nyílt pályázati eljárást folytat le.

A döntést követően 2022.06.03-án a felhívással kapcsolatos tájékoztató megjelent a Szentgróti Hírek újságban, a teljes ajánlattételi dokumentáció pedig megjelent a [www.zalaszentgrot.hu](http://www.zalaszentgrot.hu) weboldalon 2022.06.15 10.00-ás beadási határidővel.

Az ajánlattételi határidőig 1 darab ajánlat érkezett be. A benyújtott ajánlat sértetlen borítékban, azt előírt címzéssel és feliratokkal ellátva, határidőben érkezett be. Az ajánlat bontása során az ajánlatkérő nevét, címét és az ajánlat számszerűsíthető adatait ismertették a „Felolvasólap” szerint:

**1. Ajánlattevő neve:** Vásártér Bt.

**Címe:** 8790 Zalaszentgrót, Templom tér 1.

Az ajánlat tartalmaz egy eredeti és egy elektronikus másolati példányt. Az ajánlati boríték az ajánlatot sértetlen, roncsolás nélküli, összefűzött, aláírt formában tartalmazta.

**Az Ajánlattevő által megajánlott ajánlati ár:**

|  |  |  |
| --- | --- | --- |
| **a)** | A kollégiumban biztosítandó reggeli ajánlati egységára | **310,- Ft** |
| **b)** | A bölcsődei reggeli ajánlati egységára | **145,- Ft** |
| **c)** | A bölcsődei tízórai ajánlati egységára | **45,- Ft** |
| **d)** | Az óvodai és gyógypedagógiai intézmény (ovi) tízórai ajánlati egységára | **175,- Ft** |
| **e)** | Az óvodai, bölcsődei és gyógypedagógiai intézmény (ovi) ebéd ajánlati egységára | **750,- Ft** |
| **f)** | Az óvodai, bölcsődei és gyógypedagógiai intézmény (ovi) uzsonna ajánlati egységára | **170,- Ft** |
| **g)** | Az iskolai és gyógypedagógiai intézményi tízórai ajánlati egységára | **175,- Ft** |
| **h)** | Az iskolai, gyógyp. és szociális ebéd ajánlati egységára | **960,- Ft** |
| **i)** | Az iskolai és gyógypedagógiai intézményi uzsonna ajánlati egységára | **170,- Ft** |
| **j)** | A kollégiumban biztosítandó vacsora ajánlati egységára | **560,- Ft** |
| **k)** | Szünidei gyermekétkeztetés ebéd (5hó-6 éves korig) ajánlati egységár | **675,- Ft** |
| **j)** | Szünidei gyermekétkeztetés ebéd (7év-18 év) ajánlati egységár | **880,- Ft** |

2022.06.15-én 14.00-kor összeült a Bíráló Bizottság az ajánlat formai bírálatára. A bírálat során a Bizottság formai hibát nem talált, így megkezdődhetett az ajánlat tartalmi értékelése.

A benyújtott ajánlatok értékelési részszempontok szerinti értékelése az alábbi formában zajlott:

|  |  |  |  |  |  |  |
| --- | --- | --- | --- | --- | --- | --- |
|  |  |  | Az ajánlattevő neve:  **Vásártér Bt.** | | Az ajánlattevő neve: | |
|  | Az értékelés | A részszem-pontok |  |  |  |  |
|  | részszempontjai  (adott esetben alszempontjai is) | súlyszámai  (adott esetben az alszempon-tok súly-számai is) | Érté-kelési pont-szám | Értékelési pontszám és  súlyszám  szorzata | Érté-kelési pont-szám | Értékelési pontszám és  súlyszám  szorzata |
|  | 1. Legalacsonyabb ajánlati ár - A gyógypedagógiai intézmény kollégiumában biztosítandó reggeli ajánlati egységára (alszempont) | 2 | 10 | 20 |  |  |
|  | 2. Legalacsonyabb ajánlati ár - A bölcsődei reggeli ajánlati egységára (alszempont) | 2 | 10 | 20 |  |  |
|  | 3. Legalacsonyabb ajánlati ár - A bölcsődei tízórai ajánlati egységára (alszempont) | 2 | 10 | 20 |  |  |
|  | 4. Legalacsonyabb ajánlati ár - Az óvodai és gyógypedagógiai intézmény (ovi) tízórai ajánlati egységára (alszempont) | 2 | 10 | 20 |  |  |
|  | 5. Legalacsonyabb ajánlati ár - Az óvodai, bölcsődei és gyógypedagógiai intézmény (ovi) ebéd ajánlati egységára (alszempont) | 15 | 10 | 150 |  |  |
|  | 6. Legalacsonyabb ajánlati ár - Az óvodai, bölcsődei és gyógypedagógiai intézmény (ovi) uzsonna ajánlati egységára (alszempont) | 2 | 10 | 20 |  |  |
|  | 7. Legalacsonyabb ajánlati ár - Az iskolai és a gyógypedagógiai intézményi tízórai ajánlati egységára (alszempont) | 2 | 10 | 20 |  |  |
|  | 8. Legalacsonyabb ajánlati ár - Az iskolai, a gyógypedagógiai intézményi ebéd, valamint a szociális ebéd ajánlati egységára (alszempont) | 15 | 10 | 150 |  |  |
|  | 9. Legalacsonyabb ajánlati ár - Az iskolai és a gyógypedagógiai intézményi uzsonna ajánlati egységára (alszempont) | 2 | 10 | 20 |  |  |
|  | 10. Legalacsonyabb ajánlati ár - A gyógypedagógiai intézmény kollégiumában biztosítandó vacsora ajánlati egységára (alszempont) | 6 | 10 | 60 |  |  |
|  | 11. Legalacsonyabb ajánlati ár - Szünidei gyermekétkeztetés ebéd ajánlati egységára. (5 hónapos kortól 6 éves korig) (alszempont) | 15 | 10 | 150 |  |  |
|  | 12. Legalacsonyabb ajánlati ár - Szünidei gyermekétkeztetés ebéd ajánlati egységára. (7 éves kortól 18 éves korig) (alszempont) | 15 | 10 | 150 |  |  |
|  | A súlyszámmal szorzott értékelési pontszámok összegei ajánlattevőként |  |  | **800** |  |  |

A pontozást követőn a Bíráló Bizottság az alábbi javaslatot teszi:

*„A közétkeztetés tárgyában meghirdetett nyílt beszerzési eljárásra határidőben egy ajánlat érkezett be. Az ajánlatot a Vásártér Bt. nyújtotta be. Pályázati anyagával kapcsolatosan hiánypótlás nem került kiírásra. Ajánlata megfelel az ajánlattételi felhívásnak, benyújtott ajánlata a legalacsonyabb összegű ajánlat, a fenti táblázat alapján maximum pontszámmal az eljárás eredményeként nyertesnek a Vásártér Bt.-t javaslom kihirdetni.”*

Az új ajánlat az előző évi díjakhoz képest az alábbiak szerint alakul:

|  |  |  |  |
| --- | --- | --- | --- |
| **Megnevezés** | **2022. január 1.-től hatályos összesített bruttó egységár (Ft)** | **Beadott ajánlat alapján 2022. július 1-től hatályos összesített bruttó egységár (Ft)** | **Változás** |
| 1. A gyógypedagógiai intézmény kollégiumában biztosítandó reggeli ajánlati egységára | 250 | 310 | + 25% |
| 2. A bölcsődei reggeli ajánlati egységára | 115 | 145 | + 25% |
| 3.A bölcsődei tízórai ajánlati egységára | 35 | 45 | +25 % |
| 4. Az óvodai és gyógypedagógiai intézmény (ovi) tízórai ajánlati egységára | 140 | 175 | +25% |
| 5. Az óvodai, bölcsődei és gyógypedagógiai intézmény (ovi) ebéd ajánlati egységára | 600 | 750 | + 25% |
| 6. Az óvodai, bölcsődei és gyógypedagógiai intézmény (ovi) uzsonna ajánlati egységára | 135 | 170 | + 25% |
| 7. Az iskolai és a gyógypedagógiai intézményi tízórai ajánlati egységára | 140 | 175 | + 25% |
| 8. Az iskolai, a gyógypedagógiai intézményi ebéd, valamint a szociális ebéd ajánlati egységára | 770 | 960 | + 25 % |
| 9. Az iskolai és a gyógypedagógiai intézményi uzsonna ajánlati egységára | 135 | 170 | + 25% |
| 10. A gyógypedagógiai intézmény kollégiumában biztosítandó vacsora ajánlati egységára | 450 | 560 | + 25% |
| **Szünidei gyermekétkeztetés** | | | |
| 11. Ebéd (5 hónapos kortól 6 éves korig) ajánlati egységára | 540 | 675 | + 25% |
| 12. Ebéd (7 éves kortól 18 éves korig) ajánlati egységára | 705 | 880 | + 25% |

Az új közétkeztetési árakra figyelemmel szükséges a térítési díjakat szabályozó önkormányzati rendeletek módosításáról is dönteni.

A szociális igazgatásról és a szociális ellátásokról szóló 1993. évi III. törvény (a továbbiakban: Sztv.) 86. § (1) bekezdésének b) pontja alapján a települési önkormányzat köteles étkeztetést biztosítani. Az Sztv. 62. § (1) bekezdése szerint az étkeztetés keretében azoknak a szociálisan rászorultaknak a legalább napi egyszeri meleg étkezéséről kell gondoskodni, akik azt önmaguk, illetve eltartottjaik részére tartósan vagy átmeneti jelleggel nem képesek biztosítani, különösen koruk, egészségi állapotuk, fogyatékosságuk, pszichiátriai betegségük, szenvedélybetegségük, vagy hajléktalanságuk miatt.

Zalaszentgrót Város Önkormányzata Képviselő-testületének a szociális igazgatásról és szociális ellátásokról szóló 1993. évi III. törvény (továbbiakban: Sztv.) 92. § (1) bekezdésében kapott felhatalmazás alapján, a Magyarország Alaptörvénye 32. cikkének (1) bekezdés a) pontjában és a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 13. § (1) bekezdés 8. a. pontjában meghatározott feladatkörében eljárva a személyes gondoskodást nyújtó szociális ellátások térítési díjairól megalkotta az 6/2022. (IV. 1.) önkormányzati rendeletét. A fenntartó a személyes gondoskodás körébe tartozó szociális ellátások ellenértékeként megállapított intézményi térítési díjakat tárgyév április 1-jéig állapítja meg.

Az intézményi térítési díj a személyes gondoskodás körébe tartozó szociális ellátások ellenértékeként megállapított összeg. Az intézményi térítési díj összege nem haladhatja meg a szolgáltatási önköltséget (Sztv. 115. § (1) bekezdése). Az intézményi térítési díj év közben egy alkalommal, támogatott lakhatás esetében két alkalommal korrigálható. Az intézményi térítési díjat integrált intézmény esetében is szolgáltatásonként kell meghatározni, ilyen esetben az önköltség számítása során a közös költségelemeket a szolgáltatásonkénti közvetlen költségek arányában kell megosztani. Az intézményi térítési díj meghatározásakor a szolgáltatási önköltség az intézményi térítési díj felső határa. A személyes gondoskodást nyújtó szociális ellátások térítési díjáról szóló 29/1993. (II. 17.) Korm. rendelet (a továbbiakban: Korm. rendelet) 3. § (4) bekezdését figyelembe véve az intézményi térítési díjat és a személyi térítési díjat az 1 és 2 forintos címletű érmék bevonása következtében szükséges kerekítés szabályairól szóló 2008. évi III. törvény 2. §-ának megfelelő módon kerekítve kell meghatározni.

Továbbá figyelembe kell venni Magyarország gazdasági stabilitásáról szóló 2011. évi CXCIV. törvény 32.§- át is, amely alapján a *„Fizetési kötelezettséget megállapító, fizetésre kötelezettek körét bővítő, a fizetési kötelezettség terhét növelő, a kedvezményt, mentességet megszüntető vagy korlátozó jogszabály kihirdetése és hatálybalépése között legalább 30 napnak el kell telnie.”*

Tekintettel arra, hogy a tervezett módosítás a korábbi szabályozáshoz képest egy fizetési kötelezettséget növelő rendelkezést tartalmaz, így a hatálybalépés időpontjaként a 2022. augusztus 01-i határidő javasolt, amely lehetőséget teremt a lakosság megfelelő tájékoztatására, ezáltal az érintettek részéről az új szabály betartásához szükséges intézkedések előkészítésére, megtételére is.

**Előzetes hatásvizsgálat a rendelethez:**

A jogalkotásról szóló 2010. évi CXXX. törvény 17. § (1) bekezdése alapján az alábbiakról tájékoztatom a tisztelt Képviselő-testületet:

A rendelettervezet jelentősnek ítélt hatásai:

A társadalmi és gazdasági hatásvizsgálat kapcsán megállapítható, hogy a Rendelet tervezett módosítása igazodik a központi jogszabályokhoz. Az adminisztratív terhek a Rendelet módosítását követően nem változnak. A Rendelet módosítása környezeti és egészségi hatással nem jár.

A rendelet megalkotásának szükségessége, a jogalkotás elmaradásának várható következményei:

A közétkeztetésre kiírt pályázati eljárás eredményeképpen megemelkedett étkezési költségek térítési díjként történő rendeleti szabályozása igazodik a központi jogszabályi rendelkezésekhez.

A rendelet alkalmazásához szükséges személyi, szervezeti, tárgyi és pénzügyi feltételek:

Az új szabályok alkalmazásához, végrehajtásához nem szükségesek újabb munkaszervezési és pénzügyi intézkedések, a végrehajtáshoz szükséges feltételek személyi, szervezeti, tárgyi feltételek adottak. A pénzügyi feltételek rendelkezésre állnak.

Összességében megállapítható, hogy a rendelet megalkotása nem keletkeztet többletfeltételeket a korábbiakhoz képest.

A Szociális és Humán Ügyek Bizottsága az előterjesztést a 2022. június 23-án tartott ülésén megtárgyalta és a 17/2022. (VI. 23.) számú határozatával javasolja Zalaszentgrót Város Önkormányzat Képviselő-testületének a határozati javaslat és a rendeletmódosítás elfogadását.

A Pénzügyi és Ügyrendi Bizottság az előterjesztést a 2022. június 23-án tartott ülésén megtárgyalta és a 38/2022. (VI. 23.) és 39/2022. (VI.23) számú határozataival javasolja Zalaszentgrót Város Önkormányzat Képviselő-testületének a határozati javaslat és a rendeletmódosítás elfogadását.

Kérem a T. Képviselő-testületet, hogy az előterjesztést tárgyalja meg és az alábbi határozati javaslatot és az előterjesztéshez mellékelt rendelet tervezetet fogadja el

**Határozati javaslat:**

Zalaszentgrót Város Önkormányzatának Képviselő-testülete a Zalaszentgrót Város Önkormányzatának közigazgatási területén működő oktatási-, nevelési és szociális intézmények közétkeztetésének, valamint a szünidei gyermekétkeztetésnek a folyamatos biztosítására kiírt nyílt pályázati eljárást eredményesnek minősíti és a beszerzési eljárás nyertes ajánlattevőjének a Vásártér Bt.-t (8790 Zalaszentgrót, Templom tér 1.) hirdeti ki, akivel a vállalkozási szerződést a beszerzési eljárás feltételei és a benyújtott vállalkozói ajánlat alapján köti meg.

A Képviselő-testület felhatalmazza Baracskai József polgármestert a szerződés megkötésére.

**Határidő:** 2022. június 30.


**Felelős:** Baracskai József polgármester


**Zalaszentgrót,** 2022. június 24.

|  |  |
| --- | --- |
|  | **Baracskai József**  polgármester |

A határozati javaslat a törvényességi előírásnak megfelel.

|  |  |
| --- | --- |
|  | **Dr. Simon Beáta**  jegyző |

1.sz. melléklet 



**Zalaszentgrót Város Önkormányzata Képviselő-testületének 15/2022. (VI. 30.) önkormányzati rendelete**

**Egyes önkormányzati rendeletek módosításáról**

Zalaszentgrót Város Önkormányzata Képviselő-testülete az Alaptörvény 32. cikk (2) bekezdésében, valamint a szociális igazgatásról és szociális ellátásokról szóló 1993. évi III. törvény 92. § (1) bekezdés b) pontjában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 42. § 1. pontjában meghatározott feladatkörében eljárva, a személyes gondoskodást nyújtó szociális ellátások térítési díjáról szóló 29/1993. (II. 17.) Korm. rendelet figyelembevételével a személyes gondoskodást nyújtó szociális ellátások térítési díjairól szóló 6/2022. (IV. 1.) önkormányzati rendelet, valamint az önkormányzat 2022. évi költségvetéséről szóló 3/2022. (II. 16.) önkormányzati rendelete módosításáról a következőket rendeli el:

**1. §**

Az önkormányzat 2022. évi költségvetéséről szóló 3/2022. (II. 16.) önkormányzati rendelet 10. melléklete helyébe az 1. melléklet lép.

**2. §**

A személyes gondoskodást nyújtó szociális ellátások térítési díjairól szóló 6/2022. (IV. 1.) önkormányzati rendelet 1. melléklete helyébe a 2. melléklet lép.

**3. §**

Ez a rendelet 2022. augusztus 1-jén lép hatályba.

|  |  |
| --- | --- |
| Baracskai József polgármester | Dr. Simon Beáta jegyző |

A rendelet 2022. június 30. napján kihirdetésre került.

|  |  |
| --- | --- |
|  | Dr. Simon Beáta jegyző |

*1. melléklet*

|  |  |  |  |
| --- | --- | --- | --- |
| 10. melléklet a 2022. évi költségvetésről szóló 3/2022 (II.16.) önkormányzati rendelethez | | |  |
| **Közétkeztetés 2022. évi intézményi térítési díjai** | |  |  |
| **ÁFA-val** | |  |  |
| adatok Ft-ban | |  |  |
|  |  |  |  |
|  | **Térítési díj** |  |  |
|  |  |
| **2022.08.01** |  |  |
| **Reggeli** |  |  |  |
| Bölcsőde | 85 |  |  |
| Gyógypedagógiai intézmény kollégiuma | 185 |  |  |
|  |  |  |  |
| **Tízórai** |  |  |  |
| Bölcsőde | 25 |  |  |
| Óvoda | 105 |  |  |
| Iskola | 105 |  |  |
|  |  |  |  |
| **Ebéd** |  |  |  |
| Bölcsőde | 450 |  |  |
| Óvoda | 450 |  |  |
| Iskola | 575 |  |  |
|  |  |  |  |
| **Uzsonna** |  |  |  |
| Bölcsőde | 100 |  |  |
| Óvoda | 100 |  |  |
| Iskola | 100 |  |  |
|  |  |  |  |
| **Vacsora** |  |  |  |
| Gyógypedógiai intézmény kollégiuma | 335 |  |  |
|  |  |  |  |
| **Tájékoztató adat:** |  |  |  |
| **Egésznapos ellátás** |  |  |  |
| Bölcsőde | 660 |  |  |
| Óvoda | 655 |  |  |
| Iskola | 780 |  |  |
| Gyógypedagóiai intézmény kollégiuma | 1300 |  |  |
|  |  |  |  |
| A 10. melléklet a Zalaszentgrót Város Önkormányzata Képviselő-testületének 15/2022. (VI. 30.) önkormányzati rendelete 1. §-ával megállapított szöveg. | | | |

”

*2. melléklet*

„*1. melléklet*

**A személyes gondoskodás körébe tartozó ellátások intézményi térítési díjai**

1. **Házi segítségnyújtás** **intézményi térítési díjai:**

1.1. Intézményi térítési díj egy órára megállapított összege a személyi gondozás esetében: **250,-Ft**

1.2. Intézményi térítési díj egy órára megállapított összege a szociális segítés esetében: **0,-Ft**

2. **Étkeztetésért fizetendő személyi térítési díj:**

2.1. Intézményi térítési díj napi összege: **bruttó 960,-Ft**

2.2. Az étkeztetésért fizetendő személyi térítési díj csökkentési rendszere *(A díjak az ÁFA-t is tartalmazzák)*

|  |  |
| --- | --- |
| **Jövedelem nyugdíjminimum %-ához viszonyított nagysága** | **Fizetendő személyi térítési díj napi összege** |
| Jövedelem < öregségi nyugdíjminimum 200 %-a | **650,-Ft** |
| Jövedelem = öregségi nyugdíjminimum 200-300 %-a | **740,-Ft** |
| Jövedelem = öregségi nyugdíjminimum 300-400 %-a | **850,-Ft** |
| Jövedelem > öregségi nyugdíjminimum 400 %-a | **960,-Ft** |

3. **Idősek nappali ellátása** **intézményi térítési:** Kizárólag napközbeni tartózkodást igénybe vevők díjának napi összege: **0,-Ft**

Az 1. melléklet a Zalaszentgrót Város Önkormányzata Képviselő-testületének 15/2022. (VI. 30.) önkormányzati rendelete 2. §-ával megállapított szöveg.”

Általános indokolás

A szociális igazgatásról és a szociális ellátásokról szóló 1993. évi III. törvény (a továbbiakban: Sztv.) 86. § (1) bekezdésének b) pontja alapján a települési önkormányzat köteles étkeztetést biztosítani. Az Sztv. 62. § (1) bekezdése szerint az étkeztetés keretében azoknak a szociálisan rászorultaknak a legalább napi egyszeri meleg étkezéséről kell gondoskodni, akik azt önmaguk, illetve eltartottjaik részére tartósan vagy átmeneti jelleggel nem képesek biztosítani, különösen koruk, egészségi állapotuk, fogyatékosságuk, pszichiátriai betegségük, szenvedélybetegségük, vagy hajléktalanságuk miatt.

Zalaszentgrót Város Önkormányzata Képviselő-testületének a szociális igazgatásról és szociális ellátásokról szóló 1993. évi III. törvény (továbbiakban: Sztv.) 92. § (1) bekezdésében kapott felhatalmazás alapján, a Magyarország Alaptörvénye 32. cikkének (1) bekezdés a) pontjában és a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 13. § (1) bekezdés 8. a. pontjában meghatározott feladatkörében eljárva a személyes gondoskodást nyújtó szociális ellátások térítési díjairól megalkotta az 6/2022. (IV. 1.) önkormányzati rendeletét. A fenntartó a személyes gondoskodás körébe tartozó szociális ellátások ellenértékeként megállapított intézményi térítési díjakat tárgyév április 1-jéig állapítja meg.

Az intézményi térítési díj a személyes gondoskodás körébe tartozó szociális ellátások ellenértékeként megállapított összeg. Az intézményi térítési díj összege nem haladhatja meg a szolgáltatási önköltséget (Sztv. 115. § (1) bekezdése). Az intézményi térítési díj év közben egy alkalommal, támogatott lakhatás esetében két alkalommal korrigálható. Az intézményi térítési díjat integrált intézmény esetében is szolgáltatásonként kell meghatározni, ilyen esetben az önköltség számítása során a közös költségelemeket a szolgáltatásonkénti közvetlen költségek arányában kell megosztani. Az intézményi térítési díj meghatározásakor a szolgáltatási önköltség az intézményi térítési díj felső határa. A személyes gondoskodást nyújtó szociális ellátások térítési díjáról szóló 29/1993. (II. 17.) Korm. rendelet (a továbbiakban: Korm. rendelet) 3. § (4) bekezdését figyelembe véve az intézményi térítési díjat és a személyi térítési díjat az 1 és 2 forintos címletű érmék bevonása következtében szükséges kerekítés szabályairól szóló 2008. évi III. törvény 2. §-ának megfelelő módon kerekítve kell meghatározni.

Részletes indokolás

**Az 1. §-hoz és az 1. melléklethez**

Az önkormányzat 2022. évi költségvetéséről szóló 3/2022. (II. 16.) önkormányzati rendelet 10. melléklete szabályozza a gyermekétkeztetés térítési díjait, amelyet módosítani szükséges a beszerzési eljárás eredményeképpen a módosító rendelet 1. mellékletének megfelelően.

**A 2. §-hoz és a 2. melléklethez**

A személyes gondoskodást nyújtó szociális ellátások térítési díjairól szóló 6/2022. (IV. 1.) önkormányzati rendelet 1. mellékletét módosítani szükséges, amely változást a módosító rendelet 2. melléklete tartalmaz.

**A 3. §-hoz**

A módosító rendelet hatályba lépéséről rendelkezik.